

**Správa o činnosti pedagogického klubu**

|  |  |
| --- | --- |
| 1. Prioritná os
 | Vzdelávanie |
| 1. Špecifický cieľ
 | 1.2.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ
 | ZŠ Škultétyho 1, Nitra |
| 1. Názov projektu
 | Rozvoj prírodovednej a čitateľskej gramotnosti |
| 1. Kód projektu ITMS2014+
 | 312011S818 |
| 1. Názov pedagogického klubu
 | Prírodovedný |
| 1. Dátum stretnutia pedagogického klubu
 | 16. 12. 2019 |
| 1. Miesto stretnutia pedagogického klubu
 | Základná škola Škultétyho 1 Nitra, miestnosť informatiky |
| 1. Meno koordinátora pedagogického klubu
 | RNDr. PaedDr. Miroslav Mesaros, PhD. |
| 1. Odkaz na webové sídlo zverejnenej správy
 | <https://zsskultetyhonitra.edupage.org/a/nase-projekty?eqa=dGV4dD10ZXh0L3RleHQxNiZzdWJwYWdlPTE%3D> |

|  |
| --- |
| 1. **Manažérske zhrnutie:**

Členovia klubu sa stretli, aby si navzájom porozprávali o svojich dojmoch a postrehoch na svojich krúžkoch. Zároveň odprezentovali v miestnosti informatiky svoje pracovné listy a aktivity, ktoré použili a analyzovali splnenie doterajších cieľov.Kľúčové slová: ekológia, obaly, životné prostredie, plasty, Hlavátka podunajská |
| 1. **Hlavné body, témy stretnutia, zhrnutie priebehu stretnutia:**
2. Úvod
3. Prezentácie pracovných listov a aktivít
4. Analýza dosiahnutých cieľov

Priebeh stretnutiaBod č.1Na stretnutí sa zúčastnili všetci členovia PK ( viď prezenčná listina), oboznámili sa s programom stretnutia. Ciele stanovené na predchádzajúcom stretnutí sa priebežne plnia.Bod č. 2Členovia PK boli vyzvaní, aby odprezentovali svoje doterajšie aktivity a dojmy. Všetky svoje aktivity a pracovné listy členovia PK prezentovali svojim kolegom na interaktívnej tabuli, pričom opisovali svoje postupy a taktiež spôsob, akým žiaci na jednotlivé aktivity reagovali.Na krúžku **Veda a príroda** pod vedením Mgr. Lenky Vatrálovej sa žiaci oboznámili s DVD Kráľovná Karpát, z ktorého im boli premietnuté 3 minúty - práve sem zaradila aktivitu Inkognito a pýtala sa žiakov, čo si myslia, koho týmto prívlastkom označujeme. Ďalej využila metódu brainstormingu a žiaci tak mali za úlohu napísať svoje nápady, ktoré aj odôvodnili. Po prezretí si ďalšej časti videa sa dozvedeli, že Kráľovnou Karpát je Hlavátka podunajská. Následne žiaci vypracovávali úlohy v pracovnom liste, odpovede na otázky si mohli nájsť pomocou internetu. Odpovede medzi sebou prediskutovali a porovnali a dozvedeli sa tak, o akého živočícha ide, kde žije, čím sa živí a pod. Ďalšom aktivitou na krúžku Veda a príroda bola aktivita: Čo poznáme, čo vnímame okolo seba. Vedúca krúžku si pripravila pracovné listy pre žiakov, ktoré sa venovali histórií obalov, ich funkciou a taktiež triedeniu obalov. Žiaci tvorili myšlienkové mapy na tému Životné prostredie, prerozdelili si jednotlivé slová na živú a neživú prírodu. Uvažovali, bez ktorých prvkov z neživej prírody by neexistovala živá príroda. Tému obaly a ich históriu a funkciu žiaci riešili aj na nasledujúcich stretnutiach. Na internete si urobili prieskum, v ktorom zistili, že v súčasnosti najviac odpadov vzniká hlavne z obalov. Metódou brainstormingu následne žiaci na tabuľu napísali druhy obalov. Dozvedeli sa o funkciách obalov (ochranná, manipulačná, ekonomická, propagačná, informačná, ekologická). Pod vedením pani učiteľky sa sústredili najmä na ekologickú funkciu a aké dôležité je triedenie. Vysvetlili si značky Zeleného bodu na obaloch.V pracovnom liste žiaci mali za úlohu označiť na mape krajiny, ktoré majú oprávnené organizácie, ktoré spravujú systém zhodnocovania odpadových obalov a jej Zelený bod. Po tejto aktivite sa žiaci pokúsili vytvoriť svoj vlastný návrh Zeleného bodu.Vedúca krúžku si na nadchádzajúce stretnutia pripravuje pracovné listy o odpade v minulosti a dnes a jeho vplyv na životné prostredie. Krúžok **Modrá planéta** pod vedením Mgr. Dagmar Moravčíkovej začal premietaním filmu Kráľovná Karpát, po ktorom zaradila ako prvú aktivitu BANG – lov na slovíčka. Cieľom tejto aktivity bolo motivovať žiakov k aktívnemu sledovaniu filmu a naučiť sa nové pojmy, ktoré súvisia so životom živočíchov. Touto aktivitou sa trénovala ich pozornosť a prebúdzala sa v nich súťaživosť, keďže informácie, ktoré uniknú žiakom, pridávajú body učiteľovi. Úlohou bolo zistiť, kto je pozornejší, žiaci alebo ich učitelia. Pri tejto aktivite vedúca krúžku vysvetľovala neznáme pojmy, využívali tiež slovník cudzích slov. Žiaci ďalej diskutovali o tom, akého živočícha v dokumente videli, kde sa vyskytuje a čím sa živí. Následne riešili úlohy na interaktívnej tabuli v programe Activinspire na tému Ryby. Žiaci si ďalšou aktivitou - poznávanie druhov rýb podľa obrázka - osvojili nové pojmy, rodové a druhové mená živočíchov. Tieto ryby museli vyhľadávať na internete a za úlohu mali uložiť 8 obrázkov rýb do priečinka s názvom ryby. Žiaci si na počítači vytvorili tabuľku, ktorú využili pri tvorbe pexesa. Správnym spôsobom podľa pokynov si ukladali vedľa seba do tabuľky obrázky rýb. Následne si toto pexeso vytlačili a zahrali si. Body sa im započítali nielen pri nájdení správneho páru, ale aj pri vyslovení správneho rodového a druhového názvu ryby. Krúžok **Zelená škola I**. sa začal premietaním filmu Kráľovná Karpát o Hlavátke podunajskej. Vedúca krúžku pani učiteľka Lavrincová žiakom vysvetlila neznáme pojmy a rozdali im pracovné listy. Ďalej sa venovali aktivitám témy Podoby vody. Vytvorili si pojmové mapy, vypracovali pracovné listy k DVD a výtvarne znázornili príbehy ohrozených rýb v minulosti žijúcich v tokoch Dunaja, Nitry a Váhu. Pri práci pochopili ako človek svojou nepremyslenou činnosťou ohrozuje biotopy týchto živočíchov. S podrobným výkladom žiakom odprezentovala prezentáciu Rybie tajomstvá slovenských hradov.Krúžok **Záhady našej planéty** pod vedením PaedDr. Kataríny Chlapečkovej, PhD zahájila vedúca aktivitami Inkognito a Vidím, ale nepočujem. Aktivita Inkognito spočíva v tom, že pomocou motivačného rozhovoru a skupinovej práce sa formou hádanky žiaci snažili odhaliť, kto/čo je Kráľovná Karpát. Následne im bola premietnutá časť filmu z DVD Požičaná planéta - časť Kráľovná Karpát. V určitom časovou úseku sa premietalo bez zvuku a žiaci si zapisovali svoje postrehy a nápady na papier. Odprezentovali a odôvodnili svoje myšlienky a neskôr sa im premietol úsek so zvukom. Vyhodnotili medzi sebou najlepšie postrehy (aktivita Vidím, ale nepočujem). Nasledujúca aktivita sa nazýva Čo poznáme, čo vnímame okolo seba a táto aktivita bola spojená so slovným spojením Požičaná planéta. Pomocou brainstormingu si žiaci zapisovali riešenia, neskôr na tabuľu vytvorili spoločnú myšlienkovú mapu. Spoločne viedli diskusiu s dôrazom na životné prostredie. Aktivita Chybný scenár sa začala premietnutím filmu o Hlavátke podunajskej, pri ktorom si žiačky zaznamenávali svoje postrehy na pracovný list Scenár filmu. Osvojili si pri nej nové pojmy, ako napríklad kormorány, Orava, Hlavátka, predátor. Na záver si aktivitu spoločne vyhodnotili. Chcem vedieť všetko – kto, čo, kedy a kde, prečo a ako sa to stalo? V tejto aktivite sa zo žiačok stali organizácie štatutárnych orgánov MŽP SR a ich generálni riaditelia. Pracovali jednotlivo alebo vo dvojiciach. Vypočuli si Krátku správu pre občanov obcí na Orave a formou diskusie referovali svoje poznatky na zasadnutí. Diskutovali o závažnosti problému a hľadali naň riešenia. Vypĺňali pracovné listy po stopách Kráľovnej Karpát. **Ekologický krúžok** pod vedením Mgr. Andrey Paulďurovej sa v úvode venoval oboznámeniu sa s cieľom krúžku, náplňou práce, vysvetlením základných pojmov, ako sú ekológia a environmentalistika a ich základné rozdiely. Žiaci si vypracovali pracovný list a vypočuli si aj o zakladateľovi ekológie Ernstovi Haeckelovi. Vedúca krúžku žiakov poučila o BOZP pri pokusoch, práci v teréne a hromadných akciách, ktoré navštívia počas školského roka. Prvou hlavnou témou, ktorej sa venovali, bola Voda. Formou prezentácie sa porozprávali o skupenstvách vody a následne žiaci pracovali s interaktívnou tabuľou, na ktorej si formou kvízu zopakovali svoje vedomosti. Rozprávali sa o kolobehu vody v prírode a založili si pokus, v ktorom porovnávali proces vyparovania sladkej a slanej vody. Žiaci si zahrali ekologickú hru Zviera, ktoré nemám rád. Žiaci zviera opisovali alebo použili pantomímu. V tejto aktivite bolo hlavným cieľom dospieť k záveru, že dané zviera má žiak rád. K tomuto záveru žiak prišiel metódou presviedčania a riadeného rozhovoru, k čomu ho viedli spolužiaci. Na záver tejto aktivity si žiaci dané zviera nakreslili a popísali jeho hlavné znaky. Nasledovalo pozeranie filmu Kráľovná Karpát, po ktorom si žiaci spoločne s vedúcou krúžku vytvorili terčíky do hry BANG. Ten plánuje vedúca využiť na ďalších stretnutiach. Bod č. 3Vedúci PK po prezentovaní svojich krúžkových činností analyzovali doterajšie splnenie cieľov. Informovali kolegov o tom, ako žiaci reagujú na jednotlivé aktivity a pracovné listy. Oboznámili žiakov so základnými problémami a riešeniami, obohatili ich o nové poznatky a pojmy, ktoré využívajú na ďalších stretnutiach. Ciele krúžkov sa každým stretnutím po čiastkach plnia a vedúci PK čerpajú námety tiež od kolegov a žiakov samotných, podľa toho čo ich baví. |
| 1. **Závery a odporúčania:**

Členovia PK sa jednoznačne zhodli na tom, že krúžková činnosť zameraná na rozvíjanie prírodovednej gramotnosti má svoj veľký význam, nakoľko žiakom nie je životné prostredie ľahostajné. Na krúžkoch sa ich učitelia snažia priviesť vlastným uvedomením si k tomu, aby sa zaujímali o svet okolo seba, triedili odpady, správali sa zodpovedne a taktiež k tomu, aby sa naučili novým poznatkom z oblasti prírody. Členovia sa naďalej budú snažiť žiakom priblížiť problematiku, vytvárať pre nich zaujímavé pracovné listy, ako aj aktivity.PK berie na vedomie:1. Aktivitu a pracovné postupy vedúcich jednotlivých krúžkov
2. Analýzu dosiahnutých cieľov

**PK ukladá:** **9/2019** Vytvárať pracovné listy a zaraďovať aktivity do krúžkovej činnosti Termín: priebežne Zodpovední: všetci členovia PK**10/2019** Vypracovať zhrnutie činnosti žiakov jednotlivých krúžkov za mesiac decemberTermín: do 31. 12. 2019 Zodpovední: všetci členovia PK Vedúci PK sa poďakoval prítomným a ukončil stretnutie.  |

|  |  |
| --- | --- |
| 1. Vypracoval (meno, priezvisko)
 | RNDr. PaedDr. Miroslav Mesaroš, PhD |
| 1. Dátum
 | 16. 12. 2019 |
| 1. Podpis
 |  |
| 1. Schválil (meno, priezvisko)
 | PaedDr. Jana Meňhartová |
| 1. Dátum
 | 17. 12. 2019 |
| 1. Podpis
 |  |

**Príloha:**

Prezenčná listina zo stretnutia pedagogického klubu

# Ministerstvo školstva, vedy, výskumu a športu Slovenskej republiky

 

|  |  |
| --- | --- |
| Prioritná os: | Vzdelávanie |
| Špecifický cieľ: | 1.2.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | ZŠ Škultétyho 1, Nitra |
| Názov projektu: | Rozvoj prírodovednej a čitateľskej gramotnosti |
| Kód ITMS projektu: | 312011S818 |
| Pedagogický klub  | Prírodovedný, stretnutie č. 4 |

# PREZENČNÁ LISTINA

Miesto konania pedagogického klubu: zasadačka ZŠ Škultétyho 1, Nitra

Dátum konania pedagogického klubu: 16. 12. 2019

Trvanie pedagogického klubu: od 14,00 hod do 17,00hod

Zoznam účastníkov pedagogického klubu:

|  |  |  |
| --- | --- | --- |
| č. | Meno a priezvisko | Podpis |
| 1. | Mgr. Lenka Vatrálová |  |
| 2. | Mgr. Dagmar Moravčíková |  |
| 3. | PaedDr. Katarína Chlapečková, PhD. |  |
| 4. | Mgr. Martina Lavrincová |  |
| 5. | Mgr. Andrea Paulďurová |  |
| 6. | RNDr. PaedDr. Miroslav Mesaros, PhD. |  |

Zoznam účastníkov:

|  |  |  |
| --- | --- | --- |
| č. | Meno a priezvisko | Podpis |
| 1. | PaedDr. Jana Meňhartová |  |